รัฐบาลไทย-ข่าวทำเนียบรัฐบาล-พลอากาศเอก สถิตย์พงษ์ สุขวิมล ราชเลขานุการในพระองค์พระบาทสมเด็จพระเจ้าอยู่หัว ติดตามเร่งรัดการดำเนินโครงการก่อสร้างสายพัฒนาคูน้ำริมถนนวิภาวดีรังสิต
วันพฤหัสบดีที่ 7 มีนาคม 2567
พลอากาศเอก สถิตย์พงษ์ สุขวิมล ราชเลขานุการในพระองค์พระบาทสมเด็จพระเจ้าอยู่หัว ติดตามเร่งรัดการดําเนินโครงการก่อสร้างสายพัฒนาคูน้ําริมถนนวิภาวดีรังสิต
...
พลอากาศเอก สถิตย์พงษ์ สุขวิมล ราชเลขานุการในพระองค์พระบาทสมเด็จพระเจ้าอยู่หัวเป็นประธานการประชุมติดตามเร่งรัดการดําเนินโครงการก่อสร้างสายพัฒนาคูน้ําริมถนนวิภาวดีรังสิต โดยมี พันตํารวจเอก ธรรมนิธิ วนิชย์ถนอม อธิบดีกรมบังคับการ พลตรี ปริญ รื่นภาควุฒิ ประจําราชเลขานุการในพระองค์ฯ นายชยธรรม์ พรหมศร ปลัดกระทรวงคมนาคม นายสุทธิพงษ์ จุลเจริญ ปลัดกระทรวงมหาดไทย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นายธีรภัทร ประยูรสิทธิ ที่ปรึกษาพิเศษด้านงานจิตอาสา
และโครงการพิเศษ สํานักนายกรัฐมนตรี นายมนตรี เดชาสกุลสม รองปลัดกระทรวงคมนาคม นายสราวุธ ทรงศิวิไล อธิบดีกรมทางหลวง ผู้บริหารกรุงเทพมหานคร หน่วยงานภาครัฐ และเอกชนที่เกี่ยวข้อง เข้าร่วมการประชุม เมื่อวันที่ 6 มีนาคม 2567 ณ สํานักงานทางหลวงที่ 13 (กรุงเทพ)
การประชุมครั้งนี้ เป็นการประชุมเพื่อติดตามเร่งรัดการดําเนินโครงการก่อสร้างสายพัฒนาคูน้ําริมถนนวิภาวดีรังสิต ปัจจุบันกรมทางหลวง (ทล.) อยู่ระหว่างดําเนินโครงการระยะที่ 2 และระยะที่ 3 ซึ่งโครงการดังกล่าวมีวัตถุประสงค์เพื่อช่วยเพิ่มประสิทธิภาพการเก็บกักน้ําของคูน้ําริมถนนวิภาวดีรังสิตทั้งขาเข้าและออก เพิ่มประสิทธิภาพอัตราการไหลของน้ําบริเวณใกล้สถานีสูบน้ําและจุดดันท่อลอด ปรับปรุงภูมิทัศน์ริมถนนวิภาวดีรังสิตให้สวยงาม สะดวก ปลอดภัยแก่ประชาชน โดยได้จัดให้มีทางเท้า ทางจักรยาน ไฟฟ้าแสงสว่าง จัดแต่งต้นไม้ เพื่อก่อสร้างท่อรวมน้ําเสียจากชุมชนข้างคูน้ํา ส่งไปบําบัดให้มีคุณภาพของน้ําดีขึ้น โดยระยะที่ 2 แบ่งการดําเนินงานเป็น 3 ตอน ดังนี้ ตอนที่ 1 คืบหน้า 65.664% ตอนที่ 2 คืบหน้า 73.464% ตอนที่ 3 คืบหน้า 98.022% ซึ่ง ทล. จะได้เร่งรัดผู้รับจ้างให้ให้ดําเนินโครงการให้แล้วเสร็จภายในเดือนมิถุนายน 2567 สําหรับระยะที่ 3 ปัจจุบันมีความคืบหน้า 4.595% โดย ทล. จะจัดทําบันทึกข้อตกลงความร่วมมือกับการรถไฟแห่งประเทศไทยในการใช้พื้นที่คูน้ําสําหรับก่อสร้างร่วมกัน รวมถึงประสานความร่วมมือกับหน่วยงานภาครัฐ และเอกชน สําหรับการดําเนินการแก้ไขปัญหาบริเวณหน้าโรงเรียนหอวัง โดยแขวงทางหลวงกรุงเทพได้หารือกับสํานักการระบายน้ํา กรุงเทพมหานคร ขณะนี้อยู่ระหว่างปรับแบบก่อสร้างกําแพงกันดิน ส่วนพื้นที่แยกสุทธิสารการไฟฟ้านครหลวงได้เริ่มก่อสร้างบ่อพักไฟฟ้าและจะรื้อถอนบ่อพักไฟฟ้าเก่าที่เป็นอุปสรรคต่องานก่อสร้าง คาดว่าจะแล้วเสร็จภายในเดือนมีนาคม 2567 จากนั้นจะเริ่มก่อสร้างต้นเดือนเมษายน 2567 แล้วเสร็จช่วงสิ้นเดือนพฤษภาคม 2567 และบริเวณหน้ามหาวิทยาลัยเกษตรศาสตร์ หน่วยงานสายสื่อสารจะเข้ารื้อย้ายสายสื่อสาร และการไฟฟ้านครหลวงจะดําเนินงานหักเสาย้ายสายควบคู่กัน คาดว่าจะแล้วเสร็จในเดือนมีนาคม 2567 จากนั้นผู้รับจ้างจะเชื่อมทางน้ําจากมหาวิทยาลัยเกษตรศาสตร์ เข้าสู่คูน้ําวิภาวดีรังสิตต่อไป สําหรับแนวทางการบูรณาการปรับปรุงทัศนียภาพโครงการฯ โดยความร่วมมือจากภาครัฐ เอกชน และประชาชนริมลําน้ํา ทล. ได้แต่งตั้งคณะทํางานปรับปรุงภูมิทัศน์ตลอดแนวถนนวิภาวดีรังสิต เพื่อพิจารณาวางแผนและกําหนดรายละเอียดในการพัฒนาโครงการในมิติต่าง ๆ เช่น การปรับปรุงภูมิทัศน์ การติดตั้งไฟฟ้าส่องสว่างในเวลากลางคืน การวางระบบน้ําเพื่อบํารุงรักษาต้นไม้ ซึ่ง ทล. ได้เลือกใช้ต้นทองอุไร และต้นลีกวนยู สําหรับปลูกริมคูน้ําวิภาวดี ตามที่สํานักสิ่งแวดล้อม กรุงเทพฯ ได้ให้คําแนะนําทั้งนี้ ทล. จะเร่งรัดผู้รับจ้างให้ดําเนินโครงการให้แล้วเสร็จเป็นไปตามแผนงานโดยเร็ว เมื่อโครงการฯ แล้วเสร็จจะช่วยแก้ปัญหาน้ําท่วมบนถนนวิภาวดีรังสิตได้อย่างยั่งยืน บรรเทาปัญหาการจราจรติดขัดในพื้นที่ ช่วยให้ประชาชนได้รับความสะดวก คล่องตัว ส่งเสริมให้ถนนวิภาวดีรังสิตกลายเป็นประตูเมืองและเส้นทางที่สวยงาม ต้อนรับและมอบความสุขให้แก่ชาวไทยและนักท่องเที่ยวที่เข้ามากรุงเทพฯ ต่อไป